ai4bharat/Pralekha huggingface dataset:
وزارت آیوش
آیوش کی وزارت اور دیہی ترقی کی وزارت نے دیہی نوجوانوں کی ہنر مندی اور خواتین کو با اختیار بنانے کے لیے مفاہمت نامے پر دستخط کیے
پنچکرما اسسٹنٹ کے طور پر دیہی نوجوانوں کی تربیت کے کورسز بھی پائلٹ بنیادوں پر شروع کیے جائیں گے
آیوش کی وزارت اور دیہی ترقی کی وزارت نے آج دین دیال اپادھیائے-گرامین کوشلیہ یوجنا  کے تحت دیہی غریب نوجوانوں اور خواتین کو آیوش صحت کی دیکھ بھال کے نظام کے لیے تربیت دے کر ہنر مند افراد کو تیار کرنے میں تعاون کرنے کے لیے مفاہمت نامے پر دستخط کیے ہیں۔ اس کے علاوہ دیہی نوجوانوں کی بطور پنچکرما ٹیکنیشن/ اسسٹنٹ کی تربیت کا ایک کورس پائلٹ بنیادوں پر شروع کیا جائے گا۔
تین سال کے لیے موزوں ایم او یو پر آیوش کے مرکزی وزیر جناب سربانند سونووال اور پنچایتی راج اور دیہی ترقی کے مرکزی وزیر جناب گری راج سنگھ، وزیر مملکت برائے آیوش ڈاکٹر منجپارا مہندر بھائی ڈاکٹر منوج نیساری،  آیوروید، آیوش کی وزارت اور جناب کرما زیمپا بھوٹیا، جوائنٹ سکریٹری، ، دیہی ترقی کی وزارت کی موجودگی میں دستخط کیے گئے۔
آیوش کی وزارت کے سکریٹری ویدیا راجیش کوٹیچا، ایم او اے کے اسپیشل سکریٹری جناب پی کے پاٹھک، ڈاکٹر تنوجا نیساری ڈائرکٹر، اے آئی آئی اے، نئی دہلی، جناب شیلیش کمار سنگھ، سکریٹری، دیہی ترقی کی وزارت اور دونوں وزارتوں کے دیگر افسران موجود تھے۔
اپنے خطاب میں، جناب سربانند سونووال نے کہا، ”دونوں وزارتیں خود روزگار کے جذبے کو فروغ دینے میں تعاون کریں گی۔ اس سے دیہی نوجوانوں اور خواتین کو با اختیار بنایا جا سکے گا۔ اس سے دیہی علاقوں میں روزگار کے مواقع بڑھیں گے۔ مجھے امید ہے کہ دونوں وزارتیں اسی طرح کی تنظیموں کی تلاش جاری رکھیں گی، جہاں ہم معاشرے کی بہتری کے لیے مل کر کام کر سکتے ہیں۔“
جناب گری راج سنگھ نے کہا، ”یہ ایم او یو خواتین کے سیلف ہیلپ گروپس اور دیہی غریب نوجوانوں کو با اختیار بنانے میں ایک سنگ میل ثابت ہوگا۔ ابتدائی ہدف بڑی تعداد میں خواتین کو تربیت دینا ہے جسے آگے بڑھایا جائے گا۔ ہم سیلف ہیلپ گروپس کو ترجیح دیں گے۔“
اس مفاہمت نامے کے تحت شروع کیے گئے تربیتی پروگرام کو ڈی ڈی یو-جی کے وائی لاگت کے اصولوں کے مطابق فنڈ دیا جائے گا۔ این آر ایل ایم اور ڈی ڈی یو- جی کے وائی ریاستوں/ مرکز زیر انتظام علاقوں سے ایس ایچ جی ممبران اور دیہی غریب نوجوانوں کو آیوش کی وزارت کے اداروں کے ذریعہ کورسز اور اس کی تربیت کے بارے میں بات چیت کریں گے۔ جبکہ، ایم او اے امیدواروں/امیدواروں کے کورسز، تربیت اور سرٹیفیکیشن کے انعقاد کے مقصد کے لیے اپنے ادارے فراہم کرے گا۔ وزارت ملک بھر میں نوڈل ایجنسیوں کو بھی تعینات کرے گی، جو اپنی متعلقہ ریاستوں میں ڈی ڈی یو-جی کے وائی اصولوں کے مطابق امیدواروں کو متحرک کرنے، مشاورت، تربیت، جگہ کا تعین اور ٹریکنگ کو یقینی بنائے گی۔
اس کے علاوہ دونوں وزارتیں نظام وضع کرنے پر بھی کام کریں گی، جس میں دیہی ترقی کی وزارت کی متعلقہ اسکیموں کے تحت آمدنی کے لیے اضافی ذرائع پیدا کرنے کے لیے جائز دواؤں کی شجرکاری سرگرمیوں، پودوں کے تحفظ، بین فصلوں کی نشاندہی میں تکنیکی مدد فراہم کی جائے گی۔ وزارت شجرکاری سے فائدہ اٹھانے والوں اور مختلف کمیونٹی لیول کے ذریعہ معاش کے کارکنوں کی تربیت اور واقفیت کا بھی انتظام کرے گی۔
اس مفاہمت نامے کے ذریعے دونوں وزارتوں کے درمیان ہم آہنگی پیدا کرنے اور دیہی علاقوں میں کمیونٹی کی ترقی اور غربت کے خاتمے کے بڑے ہدف کو پورا کرنے کے قابل ہونے کی امید ہے۔ دونوں فریقوں نے ایک مشترکہ ورکنگ گروپ قائم کرنے پر بھی اتفاق کیا، جس کے ذریعے باہمی دلچسپی کی دیگر سرگرمیوں کی نشاندہی کی جائے گی اور دیہی ترقی کی وزارت اور آیوش کی وزارت مشترکہ کام کرے گی۔
وزیراعظم کا دفتر
وزیر اعظم نے فاکسکون کے چیئرمین سے ملاقات کی
وزیر اعظم جناب نریندر مودی نے نئی دہلی میں ہون ہائی ٹیکنالوجی گروپ  کے چیئرمین جناب ینگ لیو سے ملاقات کی۔ انہوں نے مختلف موضوعات پر تبادلہ خیال کیا جس کا مقصد ہندوستان کے ٹیک اور اختراعی ماحولیاتی نظام کو فروغ دینا ہے۔
ہون ہائی ٹیکنالوجی گروپ  کے ایک ٹویٹ کے جواب میں، وزیر اعظم نے ٹویٹ کیا؛
’’ جناب ینگ لیو سے اچھی ملاقات ہوئی۔ ہماری بات چیت میں مختلف موضوعات کا احاطہ کیا گیا جن کا مقصد ہندوستان کے ٹیک اور اختراعی ایکو سسٹم کو فروغ دینا ہے۔‘‘
وزارتِ تعلیم
تمام 23 آئی آئی ٹی اداروں کا تحقیق و ترقی کا میلہ نومبر 2021 میں منعقد ہوگا:مرکزی وزیر تعلیم
تحقیقی و ترقی میلہ قومی تعلیمی پالیسی میں تصور کردہ شعبوں میں جدید تحقیق کے لئے سازگار ماحول تیار کرے گا : جناب دھرمیندر پردھان
مرکزی وزیر تعلیم جناب دھرمیندر پردھان نےانڈین انسٹی ٹیوٹ آف ٹیکنالوجی  کے تمام اداروں کے تحقیقی و ترقی میلے کے انعقاد کے لئے تشکیل کردہ اسٹیئرنگ کمیٹی کے ساتھ ایک غیر روایتی میٹنگ کی صدارت کی۔ وزیر مملکت برائے تعلیم جناب سبھاش سرکار اور وزیر مملکت برائے تعلیم جناب رنجن کمار سنگھ مسٹر امیت کھرے کے علاوہ سکریٹری برائے ہائر ایجوکیشن اور وزارت کے اعلیٰ عہدے داروں بھی اس میٹنگ میںشریک تھے۔
وزیر موصوف نے شرکاء سے خطاب کرتے ہوئے کہا کہ سبھی 23 آئی آئی ٹی اداروں کا تحقیقی و ترقی میلہ آزادی کا امرت مہوتسو پہل کے زیراہتمام ہندستان کی آزادی کے 75 سال کی تکمیل کییاد میں نومبر 2021 کے دوسرے نصف میں منعقد ہوگا۔انہوں نے مزید کہا کہ یہ میلہ آئی آئی ٹی میں صلاحیتوں اور اعلی ٹیکنالوجی کی تیاری کے حوالے سے ہندستانی صنعت میں بہتر مفاہمت اور بیداری پیدا کرے گا۔
جناب پردھان نے کہا کہ یہ میلہ قومی تعلیمی پالیسی کے متصور شعبوں میں جدید تحقیق کے لئے سازگار ماحول تیار کرے گا۔ آئی آئی ٹی کے 23 اداروں کی جانب سے ہندستانی صنعتوں کے ساتھ باہمی تعاون سے ہندستانی اور عالمی منڈیوں کے لئے جدت طرازیوں سے زندگی میں آسانی پیدا ہوگی اور ابھرتی ہوئی ٹیکنالوجیوں کے تعلق سے مستقبل کی تحقیق میں سابق طلباء اور صنعتوں کی سرمایہ کاری کو فروغ حاصل ہوگا۔
وزیر موصوف نے تجویز پیش کی کہ توانائی کے نظام، مواصلاتی آلات، کوڑے کچرے کو ٹھکانے لگانے کے بندوبست اور ساختیات اورفنِ تعمیرات میں روایتی علم کے ارتباط کے علاوہ مقامی تحقیق وغیرہ کے موضوعاتی سیشن کے لئے ان شعبوں کو ترجیح دی جائے جو توجہ کے مستحق ہوں۔
خاص توجہ والے شعبوں میں دس موضوعات کی نشاندہی کی گئی ہے اور ان موضوعات پر 23 آئی آئی ٹی اداروں کی طرف سے جو 72 پروجیکٹ سامنے لائے گئے ہیں ان کو کمیٹی شارٹ لسٹ کرے گی۔ مناسب جانچ پڑتال کے بعد یہ پروجیکٹ ایک اہم دو روزہ تقریب میں سامعین کے سامنے رکھے جائیں گے۔ حاضرین میں ہندستانی صنعت اور عالمی اداروں کے شراکت دار، مختلف سی ایف ٹی آئی اداروں کے اساتذہ، ڈی آر ڈی او، اسرو، سی ایس آئی آر اور آئی سی اے آر کے سائنس داں، طلبا، نوجوانان اور ریسرچ اسکالر شامل ہوں گے۔
میٹنگ میں ڈاکٹر پون گوینکا، چیئرمین، بی او جی آئی آئی ٹی مدراس؛ ڈاکٹر بی وی آر موہن ریڈی، چیئرمین، آئی آئی ٹی حیدرآباد؛ ڈاکٹر کے رادھاکرشن، چیئرمین، آئی آئی ٹی کونسل قائمہ کمیٹی؛ پروفیسر وریندر کمار، ڈائریکٹر، آئی آئی ٹی کے جی پی؛ پروفیسر بھاسکر رام مورتی، ڈائریکٹر، آئی آئی ٹی مدراس؛ پروفیسر ابھے کاراندیکر، ڈائریکٹر، آئی آئی ٹی،کانپور؛ پروفیسر رام گوپال راؤ، ڈائریکٹر، آئی آئی ٹی دہلی؛ پروفیسر ٹی وی سیتارام، ڈائریکٹر، آئی آئی ٹی گوہاٹی؛ پروفیسر بی ایس مورتی، ڈائریکٹر، آئی آئی ٹی حیدرآباد اور پروفیسر سبھایسس چودھری، ڈائریکٹر، آئی آئی ٹی بمبئی موجود تھے۔
<><><><><>
ش ح،ع س، ج
8621U.No. :
(Visitor Counter : 131
بھارتی چناؤ کمیشن
اترپردیش کی ریاستی کونسل کا ضمنی الیکشن
اترپردیش میں ریاستی کونسل کی ایک نشست ناگہانی طورپرخالی ہوگئی ہے ،جس کی تفصیل درج ذیل ہے:
|
|
ممبرکانام
|
|
وجہ
|
|
نشست خالی ہونے کی تاریخ
|
|
مدت کار
|
|
جناب ہردواردوبے
|
|
انتقال
|
|
26.06.2023
|
|
25.11.2026
2-کمیشن نے درج ذیل پروگرام کے مطابق مذکورہ بالا خالی جگہ کو بھرنے کے لئے اترپردیش سے ریاستی کونسل کاایک ضمنی الیکشن کرانے کا فیصلہ کیاہے ۔
|
|
نمبرشمار
|
|
پروگرام
|
|
تاریخ
|
|
|
|
نوٹی فکیشن جاری کرنے کی تاریخ
|
|
29اگست ، 2023
|
|
|
|
پرچہ ٔ نامزدگی داخل کرنے کی آخری تاریخ
|
|
05ستمبر،2023
|
|
|
|
نامزدگیوں کی جانچ پڑتال
|
|
06ستمبر،2023
|
|
|
|
امیدواری واپس لینے کی آخری تاریخ
|
|
08 ستمبر،2023
|
|
|
|
پولنگ کی تاریخ
|
|
15ستمبر،2023
|
|
|
|
پولنگ کے اوقات
|
|
صبح 9بجے سے شام 4بجے تک
|
|
|
|
ووٹوں کی گنتی
|
|
15ستمبر ،2023شام 5بجے
|
|
|
|
وہ تاریخ جس سے قبل الیکشن کاکام مکمل کیاجائے گا
|
|
19ستمبر،2023
ہندوستانی الیکشن کمیشن کے ذریعہ جاری کردہ کووڈ -19کے واضح رہنما خطو ط جوکہ 08اگست 2023کے پریس نوٹ کے پیرا6میں شامل ہیں ،درج ذیل لنک میں دستیاب ہیں ،جن پرپورے انتخابی عمل کے دوران جہاں کہیں لاگوہوں ، سبھی لوگوں کو عمل کرنا ہوگا: https://eci.gov.in/files/file/15208-schedule-for-bye-election-to-07-legislative-assemblies-of-jharkhand-tripura-kerala-west-bengal-uttar-pradesh-and-uttarakhand/
اترپردیش کے چیف سکریٹری کوہدایت دی گئی ہے کہ وہ اپنی ریاست سے ایک سینئرافسرکو تعینات کریں جوکہ اس بات کو یقینی بنائیں کہ مذکورہ ضمنی الیکشن کے اہتمام کے انتظامات کرتے وقت کووڈ -19کی روک تھام کے اقدامات سے متعلق موجودہ ہدایات کی پابندی کی جائے ۔
سٹرک ٹرانسپورٹ اور شاہراہوں کی وزارت
روپ وے اور متبادل ٹرانسپورٹ کے ذرائع کو بڑھانے پر زور دے رہی ہےسڑک ٹرانسپورٹ اور قومی شاہراہ کی وزارت
گڈکری کا کہنا ہے کہ ٹرانسپورٹ شعبہ میں متبادل ٹکاؤ آمدورفت کے ذرائع پیدا کرنے کے لئے بڑے قدم اٹھانے ہوں گے
نئی دہلی، 04 فروری 2021:
سڑک ٹرانسپورٹ اور قومی شاہراہ کی وزارت اب روپ وے اور دوسرے متبادل ٹرانسپورٹ کے ذرائع کے فروغ پر زور دے گا۔ اس قدم سے نئے ٹرانسپورٹ شعبہ میں ضابطوں کی تشکیل کے ساتھ ساتھ تحقیق اور نئی تکنیک کے استعمال میں اضافہ ہوگا۔ ایسا کرنے کے لئے بھارت سرکار  قانون، 1961 میں ترمیم کرے گی اور نئی شکل میں اسے نوٹیفائی کیا جائے گا۔
اس کا معنی یہ ہوں گے کہ روپ وے اور متبادل ٹرانسپورٹ کے ذرائع کے فروغ کے لئے ضروری تکنیک، تعمیر، تحقیق اور اس کے لئے ضروری پالیسیاں بنانے کی ذمہ داری سڑک اور ٹرانسپورٹ کی وزارت کے پاس ہوگی۔ تکنیک کے لئے ادارہ جاتی ، مالی اور لین دین ڈھانچہ کی تشکیل بھی اس قدم کے تحت کیا جائے گا۔
اس پہل پر ایم ایس ایم ای اور سڑک ٹرانسپورٹ و قومی شاہراہ کے وزیر جناب نتن گڈکری نے کہا کہ شہری ، پہاڑی علاقوں اور ملک کے کونے کونے تک ٹرانسپورٹ کی رسائی بنانے کے لئے ٹکاؤ ، متبادل آمدورفت کے ذرائع کو فروغ دینا آج کی ضرروت ہے جس کے لئے بڑے قدم اٹھانے ہوں گے۔
وزیر موصوف نے کہا کہ ان کا ماننا ہے کہ ملک میں ٹرانسپورٹ شعبہ کی ترقی کے لئے متبادل ٹرانسپورٹ اور روپ وے جیسے ذرائع کو فروغ دینا بے حد ضروری ہے۔ انہوں نے کہا کہ جس طرح ملک کے کونے کونے اور دوردراز علاقوں سے لوگوں کی آمدورفت بڑھی ہے اس کے پیش نظر یہ ضروری ہے کہ تمام طریقہ متبادل کو فروغ دے کر آمدورفت کے لئے تیار کیاجائے۔اس تبدیلی کے لئے ایک جامع نقطہ نظر کی ضرورت ہے ۔ وزیر موصوف نے یہ بھی بتایا کہ یہ قدم وزیراعظم جناب نریندر مودی کی اسی سوچ کا حصہ ہے جس میں شہریوں کی توقعات کو پورا کرنے اور ان کی زندگی کے معیار میں بہتری لانے کے لئے متحدہ طور پر ٹرانسپورٹ ذرائع کو ترقی دی جاسکے گی۔
ان اقدمات کے یہ فائدہ ہوں گے
- دور دراز علاقوں کے لئے آخرپہنچ تک رابطہ
- اہم سڑکوں پر ٹریفک کو کم کرنا
- عالمی سطح کے روپ وے بنیادی ڈھانچہ کو وضع کرنے کے امکانات
- ایک منظم اور وقف روپ وے اور متبادل ٹرانسپورٹ ذرائع پیدا کرنے والی صنعت کا قیام
- سی پی ٹی – کیبل پروپیلڈ ٹرانزٹ جیسی نئی تکنیک سیکٹر میں آرہی ہے
- غیرمنظم شعبہ کے تحت چل رہے روپ وے کے لئے حفاظتی ضابطہ قائم کرنا
- دوردراز علاقوں کے اسٹیشنوں پر اشیا اورمال کی ڈھلائی
- ٹکنالوجی شعبہ میں محصول ڈھانچہ کو قانونی حیثیت دینا
وزارت دفاع
بھارت الیکٹرانکس لمیٹڈ  نے 174 کروڑ روپے سے زیادہ کا عبوری منافع ادا کیا
نئی دہلی،12؍مارچ،بھارت الیکٹرانکس لمیٹڈ  نے ، جو محکمہ دفاع کے تحت ایک سرکاری سیکٹر کی کمپنی ہے ، آج یہاں 174.23 کروڑ روپے کا چیک عبوری منافع کے طور پر وزیر دفاع جناب راج ناتھ سنگھ کو پیش کیا۔ بی ای ایل کے چیئر مین اور منیجنگ ڈائریکٹر جناب جی ایم گوتم نے وزیر دفاع کو یہ چیک پیش کیا۔
بی ای ایل نے مالی سال 20-2019 کے لئے اپنے شیئر ہولڈرس کے لئے 140 فیصد کے عبوری منافع  کا اعلان کیا ہے یہ مسلسل 16واں سال ہے کہ بی ای ایل نے حکومت کو عبوری منافع پیش کیا ہے۔ کمپنی نے 19-2018 کے مالی سال کے پیڈ اپ کیپٹل پر 340 فیصد کا منافع درج کیا تھا۔ اس سرکاری سیکٹر کی کمپنی میں حکومت ہند کے 51.13 فیصد شیئرس ہیں۔
اس موقع پر سکریٹری  جناب راج کمار اور وزارت دفاع اور ڈی پی ایس یو کے دیگر سینئر عہدیدار بھی موجود تھے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1184
(Visitor Counter : 59
وزیراعظم کا دفتر
وزیر اعظم کی شری سومناتھ ٹرسٹ کی میٹنگ میں شرکت
وزیر اعظم جناب نریندر مودی نے آج شری سومناتھ ٹرسٹ کی میٹنگ میں شرکت کی۔میٹنگ کا انعقاد ویڈیو کانفرنسنگ کے ذریعے کیا گیا۔ٹرسٹیز نے ٹرسٹ کے سابق چیئرمین آنجہانی جناب کیشو بھائی پٹیل کو خراج عقیدت پیش کیا۔
ٹرسٹیز نے اتفاق رائے سے ٹرسٹ کے اگلے چیئرمین کے طورپر وزیر اعظم جناب نریندر مودی کا انتخاب کیا، تاکہ آنے والے دنوں میں اس کی رہنمائی ہوسکے۔وزیر اعظم نے ذمہ داری کو قبول کیا اور ٹیم سومناتھ کی کوششوں کی ستائش کی۔انہوں نے امید ظاہر کی کہ مل کر یہ ٹرسٹ بنیادی ڈھانچے، رہائش کے بندوبست ، تفریحی سہولیات کو مزید بہتر بناسکے گا اورہماری عظیم وراثت کے ساتھ زائرین کا مضبوط رابطہ قائم کرے گا۔میٹنگ کے دوران سہولیات ، جاری سرگرمیوں اور پروجیکٹوں کا بھی جائزہ لیا گیا۔
ٹرسٹ کے کچھ معروف سابقہ چیئرپرسنز میں عزت مآب جام صاحب دگوجے سنگھ جی، جناب کنہیا لال منشی،ہندوستان کے سابق وزیر اعظم جناب مورار جی دیسائی، جناب جے کرشنا ہری ولّبھ، جناب دنیش بھائی شاہ، جناب پرسن وادن مہتا اور جناب کیشو بھائی پٹیل شامل ہیں۔
وزیراعظم کا دفتر
وزیر اعظم جناب نریندر مودی نے کان فلم فیسٹیول کی شاندار کامیابی کے لیے نیک خواہشات کا اظہار کیا
بھارت کی آزادی کے 75 سال، کان فلم فیسٹیول اور بھارت اور فرانس کے درمیان سفارتی تعلقات کے حسن اتفاق کو نشان زد کیا
’’بھارت کے پاس کہنے کے لیے بہت ساری کہانیاں ہیں اور اصل میں، دنیا کا کنٹینٹ ہب بننے کے ملک میں بے پناہ امکانات ہیں‘‘
’’حکومت فلمی دنیا میں ’تجارت میں آسانی‘ کو بڑھانے کے لیے اپنے عہد پر قائم ہے‘‘
ستیہ جیت رے کی محفوظ کی گئی فلم کی کان کلاسک زمرہ میں اسکریننگ پر خوشی کا اظہار کیا
’’انڈیا پویلین ہندوستانی سنیما کے مختلف گوشوں کی نمائش کرے گا اور بین الا قوامی شراکت داری اور
وزیر اعظم جناب نریندر مودی نے اس سال کان فلم فیسٹیول میں بھارت کی ’کنٹری آف آنر‘ کے طور پر شرکت پر خوشی کا اظہار کیا ہے۔ ایک پیغام میں وزیر اعظم نے کہا کہ بھارت کی شرکت، ملک کی آزادی کے 75 سال، کان فلم فیسٹیول کی 75ویں سالگرہ اور بھارت اور فرانس کے درمیان سفارتی تعلقات کے 75 سال کے حسن اتفاق کے اہم موقع کی ترجمانی کرتی ہے۔
بھارت کو دنیا کا سب سے بڑا فلم ساز ملک قرار دیتے ہوئے، وزیر اعظم نے کہا کہ ہمارے فلمی شعبے کی کثیر جہتی شکل قابل ذکر ہے اور بیش قیمتی وراثت اور ثقافتی تنوع ہماری خصوصیت ہے۔ وزیر اعظم نے کہا کہ بھارت کے پاس کہنے کے لیے بہت ساری کہانیاں ہیں اور اس ملک میں درحقیقت دنیا کا کنٹینٹ ہب بننے کے بے پناہ امکانات موجود ہیں۔
فلم کے شعبے میں تجارت میں آسانی کو لے کر بھارت کے عزم کو دوہراتے ہوئے، جناب نریندر مودی نے کہا کہ مشترکہ طور پر بین الاقوامی فلم بنانے میں آسانی پیدا کرنے سے لے کر ملک بھر میں کہیں بھی فلم سازی کی اجازت کے لیے سنگل ونڈو کلیئرنس کے طریقہ کار کو یقینی بنانے کے ذریعے بھارت دنیا بھر کے فلم سازوں کو بلا روک ٹوک امکانات مہیا کرتا ہے۔
وزیر اعظم نے ستیہ جیت رے کی پیدائش کے سو سال مکمل ہونے کے موقع پر اس عظیم فلم ساز کی ایک فلم کو کان کلاسک کے زمرے میں دکھائے جانے کے مقصد سے محفوظ کیے جانے پر خوشی کا اظہار کیا۔
اس فلم فیسٹیول میں پہلی بار کی جا رہی کئی پہل میں سے ایک کے طور پر، بھارت کے اسٹارٹ اپ فلمی دنیا کے سامنے اپنی صلاحیتوں کا مظاہرہ کریں گے۔ وزیر اعظم نے امید ظاہر کی کہ انڈیا پویلین ہندوستانی سنیما کے مختلف پہلوؤں کو دکھائے گا اور بین الاقوامی شراکت داری اور سیکھنے کے عمل کی حوصلہ افزائی کرے گا۔
پس منظر:
فرانس میں 75ویں کان فلم فیسٹیول کے ساتھ ساتھ منعقد آئندہ ’مارچے ڈو فلم‘ میں بھارت باضابطہ طور پر ’کنٹری آف آنر‘ ہوگا۔ کنٹری آف آنر کا درجہ بھارت اور اس کے سنیما، اس کی ثقافت اور وراثت کو مرکز میں رکھ کر میجسٹک بیچ پر منعقد کیے جانے والے ’مارچے ڈو فلم‘ کی اوپننگ نائٹ میں فوکس کنٹری کے طور پر بھارت کی موجودگی کو یقینی بناتا ہے۔
بھارت ’’کان نیکسٹ‘‘ میں بھی کنٹری آف آنر ہے، جس کے تحت 5 نئے اسٹارٹ اپ کو آڈیو وژوئل صنعت کو آگے بڑھانے کا موقع دیا جائے گا۔ اینی میشن ڈے نیٹ ورکنگ میں دس پیشہ ور شریک ہوں گے۔ کان فلم فیسٹیول کے اس پروگرام میں بھارت کی حصہ داری کے ایک خاص توجہ کے طور پر، جناب آر مادھون کے ذریعے بنائی گئی فلم ’’راکیٹری‘‘ کا ورلڈ پریمیئر 19 مئی، 2022 کو مارکیٹ اسکریننگ کے پلائس ڈیس فیسٹیولز میں دکھایا جائے گا۔
مرکزی وزیر جناب انوراگ ٹھاکر ہندوستانی وفد کی قیادت کر رہے ہیں اور اس میں پورے بھارت کی فلمی ہستیاں شامل ہیں۔
وزارت ماہی پروری، مویشی پروری و ڈیری
مویشی پروری کے لیے کے سی سی
ریزرو بینک آف انڈیا نے اپنے سرکلر FIDD.CO.FSD. BC.12/05.05.010/2018-19 مورخہ 04 فروری، 2019 کے ذریعہ جانور پالنے والے کاشتکاروں اور ماہی گیروں کے لیے ان کے کام کے سلسلے میں سرمایہ کی ضروریات کے لیے کے سی سی کی سہولت میں توسیع کر دی ہے جس میں کسان یا تو انفرادی یا مشترکہ قرض لینے والے، جوائنٹ لایبلٹی گروپس یا سیلف ہیلپ گروپس سمیت کرایہ دار کسان، جن کے پاس ذاتی/ کرایہ پر/ لیز پر لیے گئے شیڈ موجود ہوں وہ اس اسکیم کے تحت فوائد حاصل کرنے کے اہل ہیں۔ ریاستی سطح کی تکنیکی کمیٹی  کے ذریعہ فنانس اسکیل طے کیا جاتا ہے جس کی لاگت فی ایکڑ / فی یونٹ / فی جانور / فی پرندہ وغیرہ کی بنیاد پر تیار کی گئی مقامی لاگت پر مبنی ضلعی سطح کی تکنیکی کمیٹی  کے ذریعہ طے کی جاتی ہے۔
مارچ 2021 تک، مویشی پروری اور ماہی گیری میں ملوث کل 6,63,055 کسانوں کو کسان کریڈٹ کارڈ فراہم کیے گئے۔
روایتی کسانوں کی طرف سے اپنائی جانے والی جانوروں کی دیکھ بھال اور ماہی گیری کو فروغ دینے کے لیے ماہی گیری، مویشی پروری اور ڈیری کی وزارت مندرجہ ذیل اسکیموں کا نفاذ کر رہی ہے:
- قومی مویشی مشن  کے تحت انٹرپرینیورشپ ڈویلپمنٹ اینڈ ایمپلائمنٹ جنریشن 
- مویشی پروری انفراسٹرکچر ڈیولپمنٹ فنڈ 
- iii. پردھان منتری متسیہ سمپدا یوجنا 
کوآپریٹیو کی تائید اور ترویج کے لیے، ماہی گیری، مویشی پروری اور ڈیری کی وزارت مندرجہ ذیل اسکیموں پر عمل پیرا ہے:
- قومی پروگرام برائے ڈیری ڈیولپمنٹ 
- ڈیری پروسیسنگ انفراسٹرکچر ڈیولپمنٹ فنڈ 
- iii. ڈیری سرگرمیوں میں مصروف ڈیری کوآپریٹوز اور کسان پروڈیوسر تنظیموں کی امداد 
- iv. پردھان منتری متسیہ سمپدا یوجنا 
ماہی گیری، مویشی پروری اور ڈیری کے وزیر جناب پرشوتم روپالا نے لوک سبھا میں ایک تحریری جواب میں یہ معلومات فراہم کی۔
مکانات اور شہری غریبی کے خاتمے کی وزارت
مرکزی وزیر ہردیپ سنگھ پوری نے پنجاب میں آکسیجن پروڈکشن پلانٹس کے قیام پر میڈیا سے خطاب کیا
مرکز نے پنجاب سے کہا ہے کہ وہ مشن موڈ میں ترجیح کی بنیاد پر پی ایس اے پلانٹس کے قیام اور انہیں شروع کرنے کےلئے مناسب مقامات کو تیار کرنےسے متعلق کاموں کو وقت پر مکمل کرے
نئی دہلی،18جون، 2021
مکانات اور شہری امور کے مرکزی وزیر مملکت  جناب ہردیپ سنگھ پوری نے آج ریاست پنجاب کےلئے پی ایم کیئرس فنڈ کے تحت منظور شدہ آکسیجن پروڈکشن پلانٹس پر ایک پریس کانفرنس سے خطاب کیا۔
پروگرام سے خطاب کرتے ہوئے وزیر موصوف نے مکانات اور شہری امور کی وزارت  کے سکریٹری جناب درگا شنکر مشرا اور صحت اور خاندانی بہبود کی وزارت کے سکریٹری جناب راجیش بھوشن کے ذریعہ پنجاب ریاستی حکومت کو لکھے گئے خط کا ذکر کیا۔ جنہوں نے ریاست کو مشن موڈ میں مناسب سطح پر مختلف شیئر ہولڈروں کے تال میل سے 41پریشر سونگ ایڈزورپشن  پلانٹس کا وقت پر قیام اور انہیں چالو کرنے کےلئے مناسب مقام تیار کرنے اور متعلقہ سرگرمیوں کو ترجیح دینے کےلئے کہا ہے۔اس سے پہلے پنجاب کےلئے 13پلانٹس منظور کئے گئے تھے جنہیں ابھی لگایا جارہا ہے۔
خط میں، ریاستی حکومت کو ایک نوڈل افسر اور دو ایسے تکنیکی افراد کو نامزد کرنے کی بھی صلاح دی گئی تھی جنہیں ہر طبی سہولت میں پی ایس اے پلانٹس کے آپریشن اور مسئلوں کے حل کےلئے ٹرینڈ کیا جانا ہے اور جو ان پلانٹس کو جلدی شروع کرنے کے ساتھ ہی ان کے آپریشن میں مدد کریں گے۔اس کے علاوہ،ایک ریاستی سطحی نوڈل افسر کو بھی مرکزی ایجنسیوں کے ساتھ تال میل کےلئے نامزد کیاجانا ہے۔
کووڈ-19عالمی وبا کے ساتھ حالیہ تجربات نے اسپتالوں میں آکسیجن کی مناسب دستیابی یقینی بنانے کی اہمیت کو اجاگر کیا ہے۔ مختلف طبی دیکھ بھال سہولیات میں پریشر سونگ ایڈزورپشن  آکسیجن پروڈکشن پلانٹس کے قیام سے آکسیجن کی سپلائی میں ہو نے والی رکاوٹوں سے بچنے میں مدد ملے گی، لیکویڈ میڈیکل آکسیجن  کے ذخیرہ اور سلینڈر یا ٹینک کی سپلائی پر انحصار کم ہوگا۔
اس کے مطابق ریاستوں /مرکز کے زیر انتظام علاقوں سے موصول اپیلوں کی بنیاد پر ،اکتوبر ،2020 میں پہلے 162 پی ایس اے پلانٹ اور حال ہی میں پی ایم کیئرس فنڈ کے تحت تقریباً : 10.05.2021، 10.05.2021 اور 22.05.2021 کو 7552اور 200پلانٹس کو منظوری دی گئی تھی۔آگے مستقبل کی ڈمانڈ اور ملک کے ہر ضلع میں ان سہولیات کو مہیا کرانے کی ضرورت کو توجہ میں رکھتے ہوئے،ریاستوں/مرکز کے زیر انتظام علاقوں سے موصول سبھی درخواستوں کی ریاستوں/مرکز کے زیر انتظام علاقوں کے ساتھ نزدیکی مشاورت اور تعاون سے وسیع جائزہ لیا گیا ہے۔اس مشق کی بنیاد پر ،پی ایم کیئرس فنڈ کے تحت کل 1215پی ایس اے پلانٹس  کو منظوری دی گئی ہے۔
پنجاب کے ان اسپتالوں کی فہرست جس میں پریشر سونگ ایڈزورپشن  آکسیجن پلانٹس کو منظوری دی گئی ہے،اس طرح ہیں:
ش ح ۔ا م۔ر ب
U:5790
(Visitor Counter : 124
وزارت اطلاعات ونشریات
آئی ایف ایف آئی 53 میں ’آرٹ فار دی ورلڈ‘ کے ذریعے بنائی گئی فلم ’’انٹریکشن‘‘ کا ایشیائی پریمیئر ہوا
بارہ بین الاقوامی فلم ساز، انسان اور مویشیوں کی زندگی، آب و ہوا، ماحولیاتی تحفظ، حیاتیاتی نظام، ماحولیات اور پانی کے درمیان گہرے تعلقات کا پتہ لگانے کی کوشش کرتے ہیں
آرٹ فار دی ورلڈ کی تازہ ترین اینتھولوجی فلم پروڈکشن ہے – ’’انٹریکشن‘‘۔ 6 سے 8 منٹ کی مدت کی 12 بنیادی مختصر فلموں سے لیس، اس فلم کو ایشیا میں پہلی بار گوا میں چل رہے 53ویں ہندوستانی بین الاقوامی فلم فیسٹیول میں دکھایا گیا۔
فلم میں مختلف زبانوں میں بنی 12 مختصر کہانیاں ہیں۔ مراقش، اٹلی، فرانس، برازیل، آرمینیا، سوئٹزرلینڈ، برکینا فاسو، میکسیکو، امریکہ، یونان اور ہندوستان کے فلم ساز اس پروجیکٹ سے جڑے ہوئے ہیں۔
فلم کے بنیادی شراکت داروں میں سے ایک گیل  لمیٹڈ کے نمائندے روپیش کمار نے کہا کہ 12 فلمیں متعدد موضوعات کو تلاش کرتی ہیں، جیسے کہ جانوروں کے ساتھ برا سلوک، جنگلات کی کٹائی، آب و ہوا پر بہت زیادہ اثرات، جانوروں کی پناہ گاہ کی بربادی، انواع کا غائب ہونا، اور سمندری آلودگی۔
فلم سازوں میں سے ایک، من بیندو رتھ نے کہا کہ ماحولیاتی تبدیلی پر ایک واضح پیغام دینے کی کوشش کی گئی ہے، تاکہ یہ زیادہ سے زیادہ لوگوں تک پہنچے۔
12 مختصر کہانیوں میں ہندوستان کی نمائندگی، نیلا مادھب پانڈا کے ’ایلی فینٹ ان دی روم‘ کے ذریعے کی گئی ہے۔ فلم ساز انسانیت سے جنگل اور حیاتیاتی تنوع کو محفوظ کرنے کی اپیل کرتے ہیں۔
فلم کے پروڈکشن کنسلٹنٹ پروتیک مجومدار نے کہا، ’’دی ایلی فینٹ ان دی روم‘‘ میں جنوبی ہندوستان میں ریاست کیرالہ کے وائناڈ کے جنگلوں میں آباد ایک چھوٹے سے گاؤں کے چھوٹے بچوں کی نظر سے انسانوں اور جانوروں کی باہمی سرگرمیوں کی کہانی بیان کی گئی ہے۔ ان ہاتھیوں کے ساتھ بڑے ہوتے ہوئے بچے ہاتھیوں کے ساتھ ایک مخصوص رشتہ قائم کر لیتے ہیں اور جنگل اور حیاتیاتی تنوع کو محفوظ کرتے ہوئے، انسانوں، جانوروں اور جنگل کے درمیان تصادم کو حل کرنے کے طریقے سے متعلق ایک انوکھی اپیل کرتے ہیں۔
’’آرٹ آف دی ورلڈ‘‘ ایک غیر سرکاری تنظیم  ہے، جو اقوام متحدہ کے محکمہ اطلاعات عامہ  سے وابستہ ہے۔ جنیوا، سوئٹزر لینڈ میں واقع یہ تنظیم فن و ثقافت اور ایکو سسٹم کے لیے ایک پلیٹ فارم فراہم کرتا ہے، جو انسانی حقوق کے آفاقی منشور کی دفعہ 27 سے متاثر ہے – ’’ہر ایک شخص کو برادری سے ثقافتی زندگی میں آزادانہ طور پر حصہ لینے، فن سے لطف اندوز ہونے اور سائنسی پیش رفت اور اس کے فوائد میں شیئر کرنے کا اختیار ہے۔‘‘
’ٹیبل ٹاکس‘ کا پورا اجلاس یہاں دیکھیں:
وزیراعظم کا دفتر
وزیر اعظم نے ہم وطنوں کی مہاویر جینتی کی مبارکبادپیش کی
نئی دہلی۔ 14 اپریل وزیر اعظم جناب نریندر مودی نےتمام ہم طنوں کو مہاویر جینتی کی مبارکبادپیش کی ہے۔ جناب مودی نے بھگوان مہاویر کی عظیم تعلیمات، خاص طور پر امن، ہمدردی اور بھائی چارے کو یاد کیا ۔
وزیر اعظم نے ٹویٹ کیا؛
"مہاویر جینتی کے پرمسرت موقع پر مبارکباد۔
بھگوان مہاویر کی لازوال تعلیمات اور جانداروں کے تئیں ہمدردی پران کا زور ایک منصفانہ اور ہمدرد معاشرے کی تعمیر میں معاون ہو سکتا ہے۔
میری دعا ہے کہ بھگوان مہاویر کے آشیرواد سے ہمارے معاشرے میں امن اور بھائی چارے کے جذبے کو مزید فروغ ملے۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4268
(